Document ID: 31998L0003

Smernica Komisie 98/3/ES
z 15. januára 1998,
ktorá prispôsobuje technickému pokroku smernicu Rady 76/116/EHS o aproximácií právnych predpisov členských štátov o hnojivách
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva, najmä jej článok 100a,
so zreteľom na smernicu Rady 76/116/EHS z 18. decembra 1975 o aproximácií právnych predpisov členských štátov o hnojivách [1], naposledy zmenenú a doplnenú smernicou Rady a Európskeho parlamentu 97/63/ES [2], najmä na jej článok 9 ods. 1,
keďže článok 7a zmluvy predpokladá vytvorenie priestoru bez vnútorných hraníc, v ktorom je zaistený voľný pohyb tovarov, osôb, služieb a kapitálu;
keďže smernica 76/116/EHS stanovuje pravidlá uvádzania hnojív na vnútorný trh;
keďže je potrebné doplniť nové hnojivá do prílohy I smernice 76/116/EHS, aby tieto mohli využívať výhody plynúce z označovania spoločenstvom ustanoveným v prílohe II uvedenej smernice;
keďže oznámenie 94/C 138/04 [3] stanovuje postup, ktorý majú dodržiavať všetky osoby (výrobcovia alebo ich zástupcovia), ktoré chcú na hnojivo používať označenie spoločenstva ustanovené v prílohe II smernice 76/116/EHS na základe predloženia technického dokumentu orgánom členského štátu, ktorý vystupuje ako spravodajca vo veci technického dokumentu v Pracovnej skupine pre hnojivá pri Európskej komisii;
keďže opatrenia ustanovené v tejto smernici sú v súlade so stanoviskom Výboru pre prispôsobovanie smerníc, týkajúcich sa odstraňovania technických prekážok obchodu s hnojivami, technickému pokroku,
PRIJALA TÚTO SMERNICU:
Článok 1
Príloha I smernice 76/116/EHS sa mení a dopĺňa takto:
Hnojivá zahrnuté v prílohe I tejto smernice sa pripájajú k časti C, bod 1 pod názvom "Jednozložkové kvapalné hnojivá".
Článok 2
Nasledujúce výrobky a ich hodnoty prípustnej odchýlky sa vložia do časti A.1 prílohy III smernice 76/116/EHS:
"Dusičnan vápenatý - suspenzia | 0,4 % |
Roztok dusíkatých hnojív s močovinoformaldehydom |
| 0,4 % |
Suspenzia dusíkatých hnojív s močovinoformaldehydom |
| 0,4 %" |
.
Článok 3
Členské štáty prijmú a uverejnia opatrenia potrebné na dosiahnutie súladu s touto smernicou najneskôr do 31. decembra 1998 a bezodkladne o nich informujú Komisiu. Tieto ustanovenia uplatňujú od 1. januára 1999.
Členské štáty uvedú priamo v prijatých ustanoveniach alebo v čase ich úradného uverejnenia odkaz na túto smernicu. Postup na takýto odkaz prijmú členské štáty.
Článok 4
Táto smernica je adresovaná členským štátom.
V Bruseli 15. januára 1998

Labels: 7
3
15
6